અને છતાં, જ્યારે પુરુષ ભેખડે ભરાય, એ દુઃખી થાય, એ ભાંગી પડે, એને મદદની જરૂર પડે, ત્યારે એ ઝટ બોલી ન શકે, મદદ માગવાનું એને જલદી સૂઝે નહીં, કારણ કે રફ-ટફ હોવું એ પુરુષના રંગસૂત્રોમાં વણાયેલી બાબત છે. ફઈન. સ્ત્રી અને પુરુષની આ સાહજિક ખૂબી વિશે કશી ટિપ્પણી કરવાની રહેતી નથી, પરંતુ એ બન્ને એકમેકને મળે… જોડી જમાવે… સંસાર રચે… સાથે વૃદ્ધ થાય… ત્યારે આખી વાતમાં રોમેન્સ ફ્ક્ત આરંભિક, લગ્ન પહેલાંની કૂચી-પૂચી વાતોમાં જ હોય છે અને પછી તો બસ, દુનિયાદારી, સમાધાનો, ગણતરીઓ જ હોય છે એવી કોઈ દલીલ કરે તો એ દલીલના વિરોધમાં જણાવવાનું કે સ્ત્રી-પુરુષનો રોમેન્સ એ કંઈ કારનું ઇગ્નિશનનું બટન નથી કે શરૂઆતમાં જ દબાવવું પડે.